Tampaja

Tampaja on Uudellamaalla Kirkkonummella Kylmälän lähellä sijaitseva järvi. Tampajan etäisyys Kirkkonummen keskustasta on noin kaksitoista kilometriä pohjoiseen; etäisyys Helsingin keskustasta on noin 30 kilometriä länsiluoteeseen.

 Maantietoa 
Tampaja on 1,7 kilometriä pitkä, 850 metriä leveä, ja sen pinta-ala on 104 hehtaaria eli 1,0 neliökilometriä. Se on rannoiltaan runsaasti rakennettu metsäjärvi, jonka rannat ovat yleensä alavat. Kaakkoisrannat kohoavat kuitenkin 20 metrin korkeuteen ja koillisrannassa sijaitsee yksittäinen Tampajaberget, jonka kallioinen huippu yltää vieläkin korkeammalle. Tampajan ympärillä on useita järviä ja lampia, lähimpänä niistä koillisessa sijaitseva Särkijärvi, jota erottaa Tampajasta muutaman kymmenen metrin levyinen kannas. Luoteessa on Hepari, lännessä Petäjärvi, etelässä Juusjärvi ja kaakossa Lapinkylänjärvi. Tampajassa ei ole saaria. Se on luodattu ja siitä on julkaistu syvyyskartat. Järven tilavuudeksi on määritetty 6,24 miljoonaa kuutiometriä, jolloin sen keskisyvyydeksi tulee 6,0 metriä. Järven syvyys on 14,5 metriä ja tämä kohta sijaitsee keskellä järveä .

Järven rantaviivan pituus on 5,9 kilometriä. Pohjoispuolella sijaitsee Toukolahti () ja länsiuolella Kylmälä. Kylmälään tulee Lapinkylästä yhdystie 11233, josta haarautuu asuinalueille eri kyläteitä. Kirkkonummen pohjoisin taajama, Veikkola, sijaitsee kolmisen kilometriä Tampajan pohjoispuolella.

 Luontoarvoja 
Järvi on vähäravinteinen ja kirkasvetinen. Tampaja saa valuma-alueeltaan hajakuormitusta, vuonna 2013 sen vesi luokiteltiin hyvänlaatuiseksi.

 Vesistösuhteet 
Tampaja sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) järvi kuuluu. Siihen on johdettu muutama metsäoja ja lyhyt yhdysoja Särvijärvestä. Tampajan laskuoja yhtyy Juusjärvestä alkavaan Juusjärvenpuroon, joka laskee Lapinkylänjärveen. Sen vedet laskevat Loojärven kautta Espoonlahden pohjukkaan. Järven vedenpinnan korkeus on 49,1 metriä mpy (N2000).

 Lähteet 

 Aiheesta muualla 
Hagerlund.net: Kirkkonummen uimarannat: Tampajan uimaranta

Luokka:Kirkkonummen järvet
Luokka:Mankinjoen vesistö
Luokka:Korkeusjärjestelmän muutoskohde1